USAgentti

**USAgentti** (), oikealta nimeltään **John Walker**, on Marvel-kustantamon sarjakuvissa esiintyvä hahmo. USAgentin loivat alun perin Mark Gruenwald ja Paul Neary, ja hahmo esiintyi ensimmäisen kerran **Superpatrioottina** *Captain America* -lehden numerossa 323, marraskuussa 1986. Hänestä tuli myöhemmin Kapteeni Amerikka ja muutama vuosi myöhemmin, hänestä tuli USAgentti.

Wyatt Russell näyttelee John Walkeria Marvel Cinematic Universen Disney+-sarjassa *[[The Falcon and the Winter Soldier]]* (2021) sekä elokuvissa *[[Thunderbolts*]]* (2025) ja **' (2026).

== Historia ==
John Walker oli syntynyt fiktiivisessä kaupungissa nimeltä Custer’s Grove. Hänen isoveljensä Mike oli helikopterilentäjä, joka kuoli [[Vietnamin sota|Vietnamin sodassa]] vuonna 1974. Isoveljeään ihaillut John liittyi asevoimiin, mutta päätyi palvelemaan rauhan aikana, joten hänestä ei koskaan tullut veljensä kaltaista sankaria.

Kotiuduttuaan armeijasta, hän kuuli ystävältään salaperäisestä [[Voimanmurtaja]]sta, joka pystyi antamaan ihmisille supervoimia. He ottivat osaa Voimanmurtajan hoitoihin, ja saivat niistä yli-inhimilliset voimat.

=== Superpatriootti ===
Walkerin oli löydettävä keino maksaa Voimamurtajalle hoidoistaan, ja aikoi ottaa osaa Rajoittamattoman Sarjan Painiyhdistyksen otteluihin, missä Ethan Thurm ryhtyi hänen managerikseen. Thurmin suostuttelemana, Walker ryhtyi painijan sijasta sankariksi nimeltä Superpatriootti, joka puolusti Amerikan hyveitä. Superpatrioottina, Walker kiersi maata, piti isänmaallisia puheita ja otti osaa yhteiskunnalle hyödyllisiin projekteihin.

Puhuessaan [[Central Park|New Yorkin keskuspuistossa]], Superpatriootti kuitenkin kritisoi julkisesti [[Kapteeni Amerikka]]a, jota yleisesti pidettiin amerikkalaisten arvojen ruumiillistumana. Tämän seurauksena Kapteeni Amerikkaa kiihkoisesti kannattavat Rohkeat Urbaanikommandot, jotka kutsuivat itseään myös ”Buckyiksi”, hyökkäävät hänen kimppuunsa. Tämä oli kuitenkin vain Superpatriootin ja Buckyjen järjestämä esitys, jonka varjolla hän yritti suostutella amerikkalaisia valitsemaan hänet amerikkalaisten arvojen uudeksi symboliksi, väittäen Kapteeni Amerikkaa vanhanaikaiseksi. Kapteeni Amerikka alias Steve Rogers sai tietää tästä, ja syyttäen Walkeria ihmishenkien vaarantamisesta, yritti saada tämän lopettamaan. Walker kieltäytyi ja yritti toistuvasti haastaa Rogersin kaksintaisteluun.

Kapteeni Amerikka kieltäytyi jatkuvasti taisteluhaasteista, ja lopulta Superpatriootti hyökkäsi tämän kimppuun. Vaikka Kapteeni Amerikka oli taitavampi taistelija, Walker otti jokaisen tämän iskun vastaan. Lopulta Superpatriootti alkoi käyttää heittotähtiä Kapteeni Amerikkaa vastaan, joka on liian väsynyt väistääkseen. Tähti osuu rintakehään, mutta ei tee fyysistä vahinkoa. Superpatriootti väittää voittaneensa Kapteeni Amerikan yrittäessä väittää itselleen taistelun olleen tasapeli, koska kumpikaan mies ei loppujen lopuksi kaatunut. Mutta hän alkoi salaa kyseenalaistaa omia kykyjään, ja myöntää, että Superpatriootilla oli enemmän voimaa ja kestävyyttä.

Lopulta Superpatriootti saavutti maanlaajuista mainetta estämällä Taistelukärjeksi kutsuttua terroristia räjäyttämästä ydinpommia [[Washington (DC)|Washingtonissa]].

=== Kapteeni Amerikka ===
Pian tämän jälkeen, Valtiollinen Supervoimakomissio, joka huomautti Kapteeni Amerikan tittelin ja kilven olleen alunperin hallituksen luomia, alkoi vaatia Kapteeni Amerikkaa työskentelemään suoraan hallituksen alaisuudessa. Mutta Rogers kieltäytyi ja päätti luopua tittelistä. Alun perin komissio harkitsi uudeksi Kapteeni Amerikaksi joko [[Nick Fury]]a tai [[Haukka (sarjakuvahahmo)|Sam Wilsonia]], mutta Fury oli liian vanha eikä halunnut luopua [[YPKVV]]:n johtajuuden tuomista vapauksista, eikä komissio myöskään uskonut Yhdysvaltojen olevan vielä valmis tummaihoiseen Kapteeni Amerikkaan.

Komission jäsen ja Yhdysvaltain presidentin avustaja, tohtori [[Valerie Cooper]], ehdotti lopulta Walkeria uudeksi Kapteeni Amerikaksi. Walker aluksi epäröi Superpatriootin tittelin vaihtamista titteluun, jota oli aiemmin kritisoinut, mutta lopulta suostui. Hänen oli kuitenkin katkaistava välinsä Thurmiin ja Buckeyihin, mutta yhden Buckyn, Lemar Hoskinsin, sallittiin ryhtyä hänen taistelutoverikseen Buckyn nimellä. Myöhemmin Hoskins otti käyttöön uuden koodinimen: [[Taistelutähti]].

He alkoivat suorittaa tämän jälkeen työskennellä komission jäsenen Adrian Sammishin alaisuudessa, ja saivat samalla koulutusta useilta eri tahoilta, joista yksi oli [[Urakoitsija (sarjakuvahahmo)|Urakoitsija]]. Yksi heidän ensimmäisistä tehtävistään oli pysäyttää terroristiryhmä [[Vahtikoirat (sarjakuvat)|Vahtikoirat]], jotka olivat ottaneet Walkerin vanhemmat panttivangeiksi ja lopulta tappaneet nämä, kun Walkerin ja Hoskinsin hylkäämiksi joutuneet kaksi muuta Buckya olivat uuden Kapteeni Amerikan julkistamisseremoniassa paljastaneet Walkerin todellisen henkilöllisyyden ja synnyinpaikan. Raivostunut Walker tappoi monta Vahtikoirien jäsentä, ja lopulta pahoinpiteli entiset Buckynsa jättäen nämä räjähdyksen keskelle kuolemaan. Buckyt selvisivät, mutta saivat pahoja palovammoja ja joutuivat kriittiseen tilaan.

[[Punakallo]], jonka tietoisuus oli ottanut Rogersista tehdyn kloonin hallintaansa, houkutteli Walkerin myöhemmin Washingtoniin, ja hyökkäsi tämän kimppuun Walkerin aiempina vastustajina toimineiden agenttien kera. Tämän jälkeen Punakallo laittaa Walkerin taistelemaan oikeaa Rogersia vastaan, mutta Rogers päihittää Walkerin ja kohtaa Punakallon. Punakallo yrittää tappaa Rogersin ”kuoleman tomulla”, mutta tajuihinsa tullut Walkerin heittää kilpensä Punakalloa kohti, joka altistuu itse omalle tomulleen ja hänen pääkallomaiset kasvonsa wtulevat takaisin näkyviin. Rogers ja Walker raportoivat asiasta komissiolle, joka palauttaa kilven ja Kapteeni Amerikan tittelin takaisin Rogersille: Rogers kieltäytyy aluksi, mutta hyväksyy ne, kun Walker taivuttelee hänet muuttamaan mielensä. Julkistettuaan maailmalle Rogersin palaavan takaisin Kapteeni Amerikaksi, kenraali Haywerth lavastaa Walkerin kuoleman Vahtikoirien käsissä, jotta komissio voisi antaa Walkerille uuden tittelin.

Walker hypnotisoitiin uskomaan, että vanhempansa olivat yhä elossa, minkä lisäksi hänee sai valehenkilöllisyydekseen ”Jack Daniels” ja kävi puheterapeutilla piilottaakseen itsestään kaikki piirteensä John Walkerina.

=== USAgentti ===
Jatkaessaan työskentelyään komission alaisuudessa valehenkilöllisyydellään, Walkerille annettiin uusi titteli nimeltä USAgentti, jolla oli musta versio Kapteeni Amerikan univormusta ja joka Kapteeni Amerikan tavoin käytti myös vibranium-kilpeä. Hänet nähtiin ensimmäistä kertaa USAgenttina, kun hän taisteli [[Iron Monger]]ia vastaan. Komissio myös vaatii Walkeria liittymään [[Länsirannikon Kostajat|Länsirannikon Kostajiin]] tarkkailemaan sekä näitä että [[Vision (sarjakuvahahmo)|Visionia]] ehtona sille, että ryhmä saisi hallituksen hyväksynnän. Jonkin ajan kuluttua, Walker myös pelasti Taistelutähden Voimanmurtajalta, ja teki tämän kanssa sovinnon. Lisäksi, Walker sai tietää muistojensa manipuloinnista sekä vanhempiensa olevan kuolleen.

Luonteensa ja jäsenyyteensä liittyvien yksityiskohtien vuoksi, USAgentti ajautui useisiin erimielisyyksiin Länsirannikon Kostajien kanssa, erityisesti [[Haukansilmä (sarjakuvahahmo)|Clint Bartonin / Haukansilmän]]. Kaksikko päätyi myöhemmin taistelemaan keskenään, jolloin komissio hyllytti heidät molemmat ryhmästä. Hän myöhemmin myös melkein tappoi later almost killed [[Hämähäkkinainen (Julia Carpenter)|Julia Carpenterin / Hämähäkkinaisen]], mutta epäröi lopulta, ja alkoi tuntea syyllisyyttä pitkään kestäneestä väkivaltaisesta luonteestaan.

USAGentti työskenteli edelleen komission alaisuudessa, kun sai tehtäväkseen etsiä [[Tuomari (sarjakuvahahmo)|Tuomarin]]. Kohdattuaan tämän, hän sai tietää Tuomarin jahtaavaan [[Maggia (sarjakuvat)|Maggia]]-nimistä rikollisjärjestöä. USAgentti suostuu auttamaan Tuomaria järjestön pysäyttämisessä, luvaten pidättää Tuomarin vasta sen jälkeen. Mutta kun USAgentti lopulta päihittää palkkasoturi [[Paladiini (sarjakuvahahmo)|Paladiinin]], jonka Maggia oli palkannut tappamaan Tuomarin, Tuomari lavastaa kuolemansa ja pakenee.

== Muissa medioissa ==
=== Marvel Cinematic Universe ===
* John Walker esiintyy [[Marvel Cinematic Universe]]ssa, näyttelijänään [[Wyatt Russell]]. Tämä versio valittiin Kapteeni Amerikaksi, kun [[Kapteeni Amerikka|Steve Rogersin]] seuraajakseen valitsema [[Haukka (sarjakuvahahmo)|Sam Wilson]] kieltäytyi alun perin ja luovutti kilven hallitukselle. Tässä jatkumossa Walkerilla on myös vaimo nimeltä Olivia (näyttelijänään Gabrielle Byndloss).
** Walker esiintyi ensi kerran [[Disney+]]-sarjassa ''[[The Falcon and the Winter Soldier]]'' (2021), jossa hänet valittiin uudeksi Kapteeni Amerikaksi vastauksena [[Lipunrepijä|Lipunmurskaajien]] hyökkäyksiin GRC:tä (''Global Repetition Council'' eli ''Maailman kotiutusneuvosto'') vastaan. Sam Wilson ja [[Bucky Barnes]] eivät kuitenkaan halunneet työskennellä hänen kanssaan, joten Walker ja hänen paras ystävänsä [[Taistelutähti|Lemar Hoskins / Taistelutähti]] jahtaavat Lipunmurskaajia omalla tavallaan. Erään kohtaamisen aikana, Walker saa haltuunsa viimeisen jäljellä olevan Lipunmurskaajien supersotilasseerumin ja käyttää sen itseensä. Lipunmurskaajien johtajan, Karli Morgenthaun, tapettua Hoskinsin, Walker tappaa yhden muista Lipunmurskaajista lukuisten silminnäköijen edessä, jolloin Wilson ja Barnes ottavat häneltä kilven pois, ja hallitus ottaa häneltä pois Kapteeni Amerikan tittelin. Kreivitär [[Valentina Allegra de Fontaine]] värvää Walkerin työskentelemään hänelle, mutta katkerana hallitukselle ja Lipunmurskaajille, Walker valmistaa romumetallista ja urhoollisuusmitaleistaan itselleen uuden kilven. Hän menettää sen taistelussa Morgenthau’ta vastaan, mutta luopuu lopulta kostonhalustaan ja autaa Barnesia pelastamaan panttivankina olevat GRC:n jäsenet. Myöhemmin, Walker ja Olivia tapaavat jälleen de Fontainen, joka antaa Walkerille uuden mustan puvun ja nimeää hänet ”USAgentiksi”.
** Elokuvassa ''[[Thunderbolts*]]'' (2025), Walker työskenteli [[Yhdysvaltain keskustiedustelupalvelu|CIA]]:n johtajaksi nousselle de Fontainelle tämän yhtiön, [[OXE]]:n, agenttina. Hän ja Olivia olivat myös saaneet poikalapsen ennen elokuvan tapahtumia. Mutta Kapteeni Amerikan tittelin menettämistä edelleen murehtiva Walker jätti poikansa vailla huomiota ja riiteli usein vaimonsa kanssa, jolloin Olivia otti hänestä avioeron ja päätti kasvattaa heidän poikansa yksin. Hän kohtaa erään tehtävän aikana [[Utah]]in aavikolla sijaitsevassa OXE:n holvissa yhtiön muiksi agenteiksi paljastuneet [[Musta Leski (Yelena Belova)|Yelena Belovan]], [[Aave (Marvel Comics)|Ava Starrin]] ja [[Urakoitsija (sarjakuvahahmo)|Antonia Dreykovin]]. Avan tapettua Antonian, he ymmärtävät de Fontainen yrittäneen huijata heidät tappamaan toisensa. He muodostavat yhdessä [[Punavartija|Alexei Shostakovin]] ja [[Bucky Barnes]]in kanssa ryhmän nimeltä [[Ukonnuolet]], paljastaakseen maailmalle de Fontainen korruption sekä pelastaakseen New Yorkin asukkaat de Fontainen koekappaleena olleen [[Vartiomies (sarjakuvahahmo)|Bob Reynoldsin / Vartiomiehen]] ilkeältä sivupersoonalta, Tyhjyydeltä. Ryhmän rohkaistua Bob ottamaan kehonsa takaisin hallintaan Tyhjyyden vallasta, de Fontaine huijaa Ukonnuolet tiedotustilaisuuteen, jossa hän väittää itse värvänneensä heidät ja samalla uudellennimeää ryhmän [[Uudet Kostajat|Uusiksi Kostajiksi]].
** Walker tulee esiintymään myös vuonna 2026 elokuvassa **'.

## Lähteet

## Aiheesta muualla
* USAgentti (John Walker) Marvel.comissa